text: Afsporet tog giver trafikproblemer
  30 november 2012 kl. 07.16
  Et godstog blev først på aftenen afsporet ved Sommersted mellem Vojens og Vamdrup.
  Ingen personer kom til skade, da et godstog i aftes kørte af sporet ved Sommersted mellem Vojens og Vamdrup. 
  Det vides endnu ikke, hvorfor tre vogne røg af sporet.
  Afsporingen førte til omfattende ødelæggelser på togsvellerne over en 6 kilometer lang strækning.
  Den foreløbige vurdering lyder at der vil gå mindst en uge inden, der igen kan køre tog på strækningen.
  Det giver trafikproblemer, som bl.a. søges løst med hjælp fra busser.
  